CELEX: 62009CN0443
Language: el
Date: 2009-11-13 00:00:00
Title: Υπόθεση C-443/09: Αίτηση για την έκδοση προδικαστικής αποφάσεως, την οποία υπέβαλε το Tribunale Ordinario di Cosenza (Ιταλία) στις 13 Νοεμβρίου 2009 — C.C.I.A.A. di Cosenza κατά Grillo Star srl Fallimento

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/18
            
         Αίτηση για την έκδοση προδικαστικής αποφάσεως, την οποία υπέβαλε το Tribunale Ordinario di Cosenza (Ιταλία) στις 13 Νοεμβρίου 2009 — C.C.I.A.A. di Cosenza κατά Grillo Star srl Fallimento
   (Υπόθεση C-443/09)
   2010/C 51/28
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Ordinario di Cosenza
   
      Διάδικοι στην υπόθεση της κύριας δίκης
   
   
      Ενάγουσα: C.C.I.A.A. di Cosenza
   
      Εναγομένη: Grillo Star srl Fallimento
   
      Προδικαστικά ερωτήματα
   
   
               1)
            
            
               Είναι τα κριτήρια καθορισμού του ετησίου τέλους που προβλέπεται στο άρθρο 18, στοιχείο b, του νόμου 580 της 29ης Δεκεμβρίου 1993, όπως καθορίζονται στις παραγράφους 3, 4, 5 και 6 του εν λόγω άρθρου, αντίθετα προς την οδηγία 2008/7/ΕΚ (1) του Συμβουλίου, της 12ης Φεβρουαρίου 2008, περί των έμμεσων φόρων των επιβαλλόμενων επί των συγκεντρώσεων κεφαλαίων, στον βαθμό που το εν λόγω τέλος δεν μπορεί να εμπίπτει στην εξαίρεση που προβλέπει το άρθρο 6, στοιχείο ε', της εν λόγω οδηγίας;
            
         
               2)
            
            
               Ειδικότερα:
               
                           —
                        
                        
                           έχει «ανταποδοτικό» χαρακτήρα το ετήσιο τέλος για τον καθορισμό του οποίου γίνεται αναφορά στα «αναγκαία χρηματικά ποσά» για την παροχή των υπηρεσιών που το σύστημα των Εμπορικών Επιμελητηρίων οφείλει να παρέχει σε ολόκληρο το εθνικό έδαφος;
                        
                     
                           —
                        
                        
                           αποκλείει η πρόβλεψη ενός «κεφαλαίου συμψηφισμού», που αποσκοπεί στο να καταστήσει ομοιογενή στο σύνολο του εθνικού εδάφους την επιτέλεση όλων των «διοικητικών λειτουργιών» που ο νόμος αναθέτει στα Εμπορικά Επιμελητήρια, τον ανταποδοτικό χαρακτήρα του ετησίου τέλους;
                        
                     
                           —
                        
                        
                           είναι συμβατή προς τον ανταποδοτικό χαρακτήρα του τέλους αυτού η ευχέρεια που παρέχεται σε έκαστο Εμπορικό Επιμελητήριο να αυξάνει μέχρι και 20 % το ύψος του ετησίου τέλους για τη χρηματοδότηση πρωτοβουλιών που αποσκοπούν στην αύξηση της παραγωγής και στη βελτίωση των οικονομικών συνθηκών της εδαφικής περιφέρειας που εμπίπτει στην αρμοδιότητά του;
                        
                     
                           —
                        
                        
                           αποκλείει η έλλειψη διευκρινίσεως του τρόπου προσδιορισμού των χρηματικών ποσών που είναι αναγκαία για την τήρηση και την ενημέρωση των εγγραφών και των σημειώσεων στο μητρώο εταιριών εκ μέρους των Εμπορικών Επιμελητηρίων τον έλεγχο του ανταποδοτικού χαρακτήρα του ετησίου τέλους;
                        
                     
                           —
                        
                        
                           είναι ο κατ’ αποκοπήν καθορισμός του ετησίου τέλους συμβατός προς τον ανταποδοτικό χαρακτήρα του τέλους αυτού, καθόσον δεν υφίστανται καμία διάταξη που να προβλέπει τον έλεγχο σε «τακτά διαστήματα» του αν το εν λόγω τέλος αντιστοιχεί στο μέσο κόστος της υπηρεσίας;
                        
                     
         
      (1)  ΕΕ L 46, σ. 11.